b'\n_START_ARTICLE_\nWilayah Niigata\n_START_SECTION_\nGeografi\n_START_PARAGRAPH_\nWilayah Niigata terbentang kira-kira 240\xc2\xa0km sepanjang Laut Jepun, dari barat daya ke timur laut, dengan dataran pantai di antara pergunungan dan laut. Wilayah Niigata juga merangkumi Pulau Sado._NEWLINE_Disebabkan bentuknya, Wilayah Niigata sering diberi timangan "Honsh\xc5\xab kecil." Ia dianggap tergolong dalam subkawasan Hokuriku atau K\xc5\x8dshin\'etsu, kedua-duanya sekali adalah bahagian kawasan Ch\xc5\xabbu._NEWLINE_Secara amnya, wilayah ini dibahagi kepada empat kawasan geografi: J\xc5\x8detsu di selatan, Ch\xc5\xabetsu di tengah, Kaetsu di utara, dan Pulau Sado. Muara Sungai Shinano, sungai terpanjang di Jepun, juga terletak di wilayah Niigata.'